**HOTĂRÂRE nr. 400 din 16 aprilie 2025**

pentru modificarea şi completarea <LLNK 12009 0112 3a1 0 21>Normelor metodologice privind acordarea voucherelor de vacanţă, aprobate prin <LLNK 12009 215 22 311 0 33>Hotărârea Guvernului nr. 215/2009

**EMITENT:** GUVERNUL ROMÂNIEI

**PUBLICAT ÎN:** MONITORUL OFICIAL nr. 352 din 22 aprilie 2025

**Data intrarii in vigoare : 22 aprilie 2025**

**Forma actualizata valabila la data de : 23 aprilie 2025**

**Prezenta forma actualizata este valabila de la 22 aprilie 2025 pana la 23 aprilie 2025**

 În temeiul <LLNK 11991 0221 202 108 46>art. 108 din Constituţia României, republicată,

 Guvernul României adoptă prezenta hotărâre.

 ARTICOL UNIC

 <LLNK 12009 0112 3a1 0 20>Normele metodologice privind acordarea voucherelor de vacanţă, aprobate prin <LLNK 12009 215 22 311 0 33>Hotărârea Guvernului nr. 215/2009, publicată în Monitorul Oficial al României, Partea I, nr. 145 din 9 martie 2009, cu modificările şi completările ulterioare, se modifică şi se completează după cum urmează:

 1. La <LLNK 12009 0112 3a2 3 26>articolul 3, alineatul (2) se modifică şi va avea următorul cuprins:

 "(2) În cazul salariaţilor din instituţiile publice se acordă o singură indemnizaţie de vacanţă, sub formă de vouchere de vacanţă, în cuantumul şi condiţiile prevăzute la <LLNK 12009 8182 3B2 1 41>art. 1 alin. (2) din ordonanţa de urgenţă, în limita sumelor prevăzute în buget alocate cu această destinaţie."

 2. La <LLNK 12009 0112 3a2 3 31>articolul 3, după alineatul (2) se introduce un nou alineat, alin. (3), cu următorul cuprins:

 "(3) Pentru anul 2025, salariaţii care îndeplinesc condiţiile prevăzute la <LLNK 12009 8182 3B2 1 41>art. 1 alin. (2) din ordonanţa de urgenţă şi optează pentru acordarea voucherelor de vacanţă îşi exprimă în scris angajamentul, conform modelului prevăzut în anexa nr. 13, de a le utiliza pentru plata a cel mult 50% din contravaloarea totală a fiecărui pachet de servicii turistice achiziţionat, respectiv cel mult 800 de lei pentru achiziţionarea de pachete de servicii turistice în valoare de cel puţin 1.600 de lei. Suma corespunzătoare voucherelor de vacanţă pe anul 2025, în valoare de 800 de lei, poate fi folosită fracţionat."

 3. La <LLNK 12009 0112 3a2 16 28>articolul 16, alineatele (3) şi <LLNK 12009 0112 3a2 16 3>(4) se modifică şi vor avea următorul cuprins:

 "(3) Unităţile emitente încheie contracte numai cu unităţile afiliate care deţin licenţă de turism sau certificat de clasificare, după caz, emise de autoritatea administraţiei publice centrale responsabilă în domeniul turismului şi care sunt valabile la data încheierii contractului.

(4) Lista unităţilor turistice autorizate va fi transmisă unităţilor emitente de către autoritatea administraţiei publice centrale responsabilă în domeniul turismului prin publicarea pe site-ul oficial propriu."

 4. <LLNK 12009 0112 3a2 1 17>După anexa nr. 12 se introduce o nouă anexă, anexa nr. 13, al cărei cuprins este prevăzut în anexa la prezenta hotărâre.

 5. <LLNK 12009 0112 3a2 28 12>Articolul 28 se modifică şi va avea următorul cuprins:

 "ART. 28

 Anexele nr. 1-13 fac parte integrantă din prezentele norme metodologice."

 PRIM-MINISTRU

 ION-MARCEL CIOLACU

 Contrasemnează:

 Viceprim-ministru,

 Marian Neacşu

 Viceprim-ministru, ministrul finanţelor,

 Tánczos Barna

 Ministrul economiei, digitalizării, antreprenoriatului şi turismului,

 Bogdan-Gruia Ivan

 Ministrul muncii, familiei, tineretului şi solidarităţii sociale,

 Simona Bucura-Oprescu

 Bucureşti, 16 aprilie 2025.

 Nr. 400.

 ANEXA 1

 (Anexa nr. 13 la <LLNK 12009 0112 3a1 0 20>normele metodologice)

 DECLARAŢIE PE PROPRIA RĂSPUNDERE

 Subsemnatul/a, ............., având funcţia de ......, în cadrul ............., CNP ............, cu domiciliul în .........., str. ......... nr. ...., bl. ......, sc. ....., et. ...., ap. ....., judeţul/sectorul ..........., cunoscând prevederile <LLNK 12009 0902 2B2 326 74>art. 326 - Falsul în declaraţii din Legea nr. 286/2009 privind Codul penal, cu modificările şi completările ulterioare, declar următoarele:

 1. Optez pentru acordarea voucherelor de vacanţă în cuantumul şi condiţiile prevăzute la <LLNK 12009 8182 3B2 1 65>art. 1 alin. (2) din Ordonanţa de urgenţă a Guvernului nr. 8/2009 privind acordarea voucherelor de vacanţă, aprobată cu modificări şi completări prin <LLNK 12014 94 10 201 0 17>Legea nr. 94/2014, cu modificările şi completările ulterioare.

 2. Mă angajez să utilizez voucherele de vacanţă pentru plata a cel mult 50% din contravaloarea totală a fiecărui pachet de servicii turistice achiziţionat, respectiv cel mult 800 de lei pentru achiziţionarea de pachete de servicii turistice în valoare de cel puţin 1.600 de lei. Suma corespunzătoare voucherelor de vacanţă pe anul 2025, în valoare de 800 de lei, poate fi folosită fracţionat.

 Data ...................

 Semnătura

 -----